Það var flott fólk sem kom saman á Hard Rock á föstudaginn 6. september til þess að fagna 20 ára afmæli Klúbbsins Geysis . Það var gleði og fögnuður í fyrirrúmi . Maturinn góður og veitingar allar og þjónusta unnin af metnaði og ánægju . Stefán Helgi Stefánsson stóð sig frábærlega sem veislustjóri og naut sín í hvívetnaSkemmtiatriði við allra hæfi , auk ræðuhalda og árnaðarávarpa . Anna Valdimarsdóttir flutti hátíðarræðu og Óðinn Einisson sagði sögu sína sinna geðrænu veikinda á mjög áhrifamikinn hátt . Aðrir sem stigu í pontu voru Ögmundur Jónasson stjórnarmaður í Geysi , Styrmir Gunnarsson fyrrum stjórnarmaður í Geysi að ógleymdum hinum ágæta forseta íslenska lýðveldisins Guðna Th. Jóhannessyni sem flutti hið ágætast ávarp og hvatti alla tilheyrandi til að standa vörð um hið góða starf sem unnið væri í Klúbbnum Geysi . Félagar , starfsfólk og stjórn þakkar öllum sem komu að undirbúning afmælisins og tóku þátt í að gera daginn eins eftirminnilegan og raun ber vitni . Óðinn Einisson í pontu Styrmir Gunnarsson í pontu Guðni Th. Jóhannesson forseti Íslands Ögmundur Jónasson í pontu Böddi Reynis á sviðinu . Kiðlingarnir á sviðinu Steinunn-DJ Geimskip og flugvél með forsetahjónunum